A4-0053/95

Πρόταση κανονισμού του Συμβουλίου για τη θέσπιση καθεστώτος αντιστάθμισης του πλεονασματικού κόστους που προκύπτει λόγω του άκρως απομακρυσμένου χαρακτήρα των Αζορών, της Μαδέρα, των Καναρίων Νήσων και του γαλλικού διαμερίσματος της Γουϊάνας όσον αφορά τη διάθεση ορισμένων αλιευτικών προϊόντων (COM(94)0473 - C4- 0235/94 - 94/0255(CΝS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

έχοντας υπόψη τη Δήλωση αριθ. 26 που προσαρτάται στη Συνθήκη για την Ευρωπαϊκή Ένωση και αφορά τις εξόχως απόκεντρες περιοχές της Κοινότητας,

(Τροπολογία 2)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

έχοντας υπόψη την κοινωνική και οικονομική σημασία της αλιείας μικρής κλίμακας και της παράκτιας αλιείας για τις άκρως απομακρυσμένες περιοχές της Ευρωπαϊκής Ένωσης[semigr ]

(Τροπολογία 3)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

εκτιμώντας την ανάγκη εξορθολογισμού των αλιευτικών προσπαθειών, με στόχο τη συνετή διαχείριση των αποθεμάτων, κυρίως δε λαμβάνοντας υπόψη την υψηλού επιπέδου τεχνολογική έρευνα που διεξήχθη προς αυτό το σκοπό από διάφορα επιστημονικά ιδρύματα των άκρως απομακρυσμένων περιοχών, μεταξύ των οποίων είναι το Τμήμα Ωκεανογραφίας και Αλιευμάτων του Πανεπιστημίου των Αζορών[semigr ]

(Τροπολογία 4)

Αιτιολογική σκέψη 4γ (νέα)

>Κείμενο μετά την ψηφοφορία στο ΕΚ>

εκτιμώντας ότι, δεδομένου του εξαιρετικού χαρακτήρα των μέτρων που αποφασίστηκαν, είναι αναγκαίο να εξασφαλίζεται η ενημέρωση της αρμόδιας επί του προϋπολογισμού αρχής σχετικά με την εφαρμογή του παρόντος κανονισμού[semigr ]

(Τροπολογία 11)

Άρθρο 2, παράγραφος 1

>Αρχικό κείμενο>

1. Όσον αφορά τις Αζόρες και τη Μαδέρα, το καθεστώς που προβλέπεται στο άρθρο 1 συνίσταται στην πληρωμή 11 Ecu ανά τόνο για μέγιστη ποστότητα 15.000 τόνων κατά έτος που παραδίδονται στην τοπική βιομηχανία δηλαδή 10.000 τόνοι για τις Αζόρες και 5.000 τόνοι για τη Μαδέρα.

>Κείμενο μετά την ψηφοφορία στο ΕΚ>

1. Όσον αφορά τις Αζόρες και τη Μαδέρα, το καθεστώς που προβλέπεται στο άρθρο 1 συνίσταται στην πληρωμή 11 Ecu ανά τόνο, που αλιεύεται από σκάφη καταχωρισμένα στους λιμένες των Αζορών ή της Μαδέρας, για μέγιστη ποσότητα 13.000 τόνων κατά έτος που παραδίδονται στην τοπική βιομηχανία δηλαδή 8.000 τόνοι για τις Αζόρες και 5.000 για τη Μαδέρα[semigr ] στην περίπτωση των Αζορών, καταβάλλοντας ομοίως και 155 Ecu ανά τόνο για μικρά και μεγάλα πελάγια είδη που αλιεύονται με παραδοσιακή και παράκτια αλιεία, ιδίως γαλέος, ξιφίας, Beryx Boralis, μουγγρί, Phycis-phycis, σαφρίδι και κολιός, που προορίζονται για εμπορία, μεταποίηση ή κατάψυξη, σε ποσότητες κατ' ανώτατο όριο 2.000 τόνους ετησίως.

(Τροπολογία 6)

Άρθρο 2, παράγραφος 1α (νέα)

>Κείμενο μετά την ψηφοφορία στο ΕΚ>

1α. Σε περίπτωση που τα αλιεύματα που πραγματοποιούνται από σκάφη που είναι νηολογημένα στους λιμένες των Αζορών και/ή της Μαδέρα, δεν φθάνουν την ετήσια συνολική ποσόστωση που αναφέρεται στην παράγραφο 1, οι ενδιαφερόμενοι φορείς μπορούν να καταφύγουν στη χρησιμοποίηση τόννου που προέρχεται από άλλα κράτη.

(Τροπολογία 7)

Άρθρο 2, παράγραφος 2

>Αρχικό κείμενο>

2. όσον αφορά τις Καναρίους Νήσους, το καθεστώς που προβλέπεται στο άρθρο 1 συνίσταται στην πληρωμή 125 Ecu ανά τόνο για τόννο που προορίζεται για την εμπορία νωπού προϊόντος για μέγιστη ποσότητα 10.400 τόνων κατ' έτος, 45 Ecu για τον κατεψυγμένο τόνο για μέγιστη ποσότητα 3.500 τόνους κατ' έτος, 85 Ecu ανά τόνο σαρδέλλας και σκουμπρίου που προορίζονται για κονσερβοποίηση για μέγιστη ποσότητα 10.500 τόνους κατ' έτος και 45 Ecu ανά τόνο σαρδέλλας και σκουμπριού που προορίζονται για κατάψυξη για μέγιστη ποσότητα 7.000 τόνων κατ' έτος.

>Κείμενο μετά την ψηφοφορία στο ΕΚ>

2. όσον αφορά τις Καναρίους Νήσους, το καθεστώς που προβλέπεται στο άρθρο 1 συνίσταται στην πληρωμή 125 Ecu/τ. για τον τόννο που πωλείται νωπός, για μέγιστη ποσότητα 10.400 τόνων κατ' έτος, 45 Ecu για τον κατεψυγμένο τόννο για μέγιστη ποσότητα 3.500 τόνων κατ' έτος, 85 Ecu/τ. σαρδέλλας και σκουμπριού που προορίζονται για κονσερβοποίηση για μέγιστη ποσότητα 10.500 τόνων κατ' έτος και 45 Ecu/τ. σαρδέλλας και σκουμπριού που προορίζονται για κατάψυξη για μέγιστη ποσότητα 7.000 τόνων κατ' έτος.

(Τροπολογία 8)

Άρθρο 3α (νέο)

>Κείμενο μετά την ψηφοφορία στο ΕΚ>

Οι ενέργειες που προβλέπονται από τον παρόντα κανονισμό αφορούν τους παραγωγούς ή τις οργανώσεις παραγωγών των περιοχών που αναφέρονται στο άρθρο 2[semigr ]

(Tροπολογία 9)

Άρθρο 5

>Αρχικό κείμενο>

Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, κάθε τρία χρόνια και, για πρώτη φορά την 1η Ιανουαρίου 1998, έκθεση για την εφαρμογή των μέτρων που προβλέπονται στον παρόντα κανονισμό, συνοδευόμενη, ενδεχομένως, από προτάσεις που αφορούν τα μέτρα προσαρμογής που θα ήταν αναγκαία για να επιτευχθούν οι στόχοι που αναφέρονται στο άρθρο 1.

>Κείμενο μετά την ψηφοφορία στο ΕΚ>

Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή Περιφερειών, κάθε τρία χρόνια και, για πρώτη φορά την 1η Ιανουαρίου 1998, έκθεση για την εφαρμογή των μέτρων που προβλέπονται στον παρόντα κανονισμό, συνοδευόμενη, ενδεχομένως από προτάσεις που αφορούν τα μέτρα προσαρμογής που θα κριθούν αναγκαία για να επιτευχθούν οι στόχοι που αναφέρονται στο άρθρο 1.

(Τροπολογία 10)

Άρθρο 5α (νέο)

>Κείμενο μετά την ψηφοφορία στο ΕΚ>

Η Επιτροπή υποβάλλει ετησίως, πριν από την 1η Μαΐου, στο Ευρωπαϊκό Κοινοβούλιο και το Συμβούλιο ισολογισμό στον οποίο εμφανίζεται το ποσό των ενισχύσεων, με ακριβή αναφορά των δικαιούχων, που χορηγήθηκαν κατ' εφαρμογήν του παρόντος κανονισμού.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη θέσπιση καθεστώτος αντιστάθμισης του πλεονασματικού κόστους που προκύπτει λόγω του άκρως απομακρυσμένου χαρακτήρα των Αζορών, της Μαδέρα, των Καναρίων Νήσων και του γαλλικού διαμερίσματος της Γουϊάνας όσον αφορά τη διάθεση ορισμένων αλιευτικών προϊόντων (COM(94)0473 - C4-0235/94 - 94/0255(CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(94) 0473 - 94/0255(CNS) ((ΕΕ C 343 της 6.12.1994, σ. 17)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0235/94),

- έχοντας υπόψη το άρθρο 58 του Κανονισμού,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Προϋπολογισμών (Α4-0053/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.